Salurinn var þéttsetinn á opnum fundi Guðna Ágústssonar , formanns Framsóknarflokksins , á Húsavík í gærkvöldi . Eins og við var að búast vék Guðni í máli sínu mjög að fyrirhuguðum álversframkvæmdum við Bakka og þeirri stöðu sem upp er komin eftir úrskurð umhverfisráðherra . Í ræðu sinni benti Guðni á að með úrskurðinum væri verið að búa til kreppu í Norðurþingi af mannavöldum . Úrskurð ráðherra kallaði Guðni „ skemmdarverk “ og sagði hana hafa slegið á bjartsýnina sem ríkti áður í sveitarfélaginu . „ Þetta er grafalvarleg staða sem upp er komin , “ sagði Guðni og bætti litlu síðar við : „ Niðurstaða Þórunnar er ómarkviss og ekki faglega tekin . “ „ Þarf að berjast fyrir lífinu “ Guðni virtist í ræðunni kalla eftir að breiðfylking Norðlendinga , allt frá Skagafirði og til Skjálfandaflóa , tæki höndum saman til að berjast fyrir álveri á Bakka . Í máli Guðna kom jafnframt fram að næstu skref hjá Þingeyingum ættu að vera þau að berjast fyrir því að fá að gera tilraunaborholur .